V sezono &lt;a href="Snooker%202007/08"&gt;2007/08&lt;/a&gt; mu je uspel dober uvod, kajti na turnirju Shanghai Masters je še četrtič v karieri nastopil v četrtfinalu jakostnega turnirja. V Šanghaju je bil njegov krvnik Mark Selby, ki mu ni dovolil niti enega frama, izid je bil 5-0. Zatem je na Grand Prix v svoji skupini D zasedel 4. mesto in nato z 2-5 izgubil dvoboj prvega kroga zaključnega turnirja Northern Ireland Trophyja proti Davidu Grayu. Po teh dveh neuspehih je na turnirju UK Championship pokazal boljšo igro in se uvrstil v osmino finala, kjer je s 3-9 izpadel proti Shaunu Murphyju, potem ko je predhodno premagal Fergala O'Briena in Steva Davisa. V osmino finala se je uvrstil tudi na Welsh Openu, na katerem je dosegel veliko zmago proti Stephenu Maguireju s 5-4, čeprav je že zaostajal z 0-3. V naslednjem krogu, torej osmini finala, se je pomeril z Joejem Perryjem in klonil z 2-5. Z zanesljivo zmago proti Adrianu Gunnellu z 10-3 se je še enkrat več uvrstil na zaključni turnir Svetovnega prvenstva, na katerem je v prvem krogu zopet odpravil Steva Davisa, tokrat z 10-8. Sredi dvoboja je Bingham vodil že z 8-3, a nato dovolil Davisu povratek na 8-8, bolj zbran pa je bil v zaključku dvoboja in slavil z 10-8. V drugem krogu se je spet srečal z Joejem Perryjem, ki ga je vnovič spravil na kolena in se s 13-9 uvrstil v osmino finala. S temi dobrimi rezultati si je Bingham ob koncu sezone priboril 21. mesto na svetovni jakostni lestvici, v sezoni &lt;a href="Snooker%202008/09"&gt;2008/09&lt;/a&gt; pa ni uspel ponoviti forme iz prejšnje sezone in je na štirih od osmih jakostnih turnirjev v sezoni izgubil že svoj prvi dvoboj na turnirju.